cyanic-selkie/wikianc huggingface dataset:
ג'אני ורסצ'ה
ביוגרפיה
בשנת 1978 פתחו שלושת האחים את חברת "ורסצ'ה" בשיתוף פעולה עם ג'יג'י מונטי, יצרן סריגים מאזור פירנצה, אשר היה הראשון למעשה לזהות ולהשקיע בג'אני ורסצ'ה. החברה הלכה וצמחה, והפכה כבר בסוף שנות ה-70 לשם דבר בענף האופנה באירופה ולמותג עולמי. בשנות ה-80 בנה ורסצ'ה אחוזה מפוארת ליד אגם קומו באיטליה, וזו הפכה לחלק מהסמל המכונה ורסצ'ה. מולו ניצב בתקופה זו מתחרהו הגדול ג'ורג'ו ארמני, אשר נהוג היה פעמים רבות להשוות בין השניים. גם ארמני, מעצב איטלקי נוסף, הקים אימפריית אופנה משלו באותה התקופה, אך קו העיצוב שלו היה מעודן ושמרני הרבה יותר. ורסצ'ה היה ידוע עם סגנון התבטאות חסר רסן אשר לא סינן בקפידה את דעותיו. הוא לא חסך את דעותיו כנגד נטייתו המינית והעדיף לשמור את נטיותיו ללא כל רצון להתגאות בכך בציבור. בין דבריו היו כאשר התראיין למגזין ווג וטען שמרבית ההומוסקסואלים רודפים אחרי מין והכרה בהם כדבר לגיטימי ואינם מסוגלים לבנות מערכת יחסים בריאה, אך מנגד גם טען שיש בודדים שעיקר שאיפתם היא אהבת אמת והוא הגדיר את עצמו כאחד מהבודדים ששואפים לכך. דבריו עוררו סערה רבה והיו שקראו להחרים את המותג. בראיון אחר, עורר ורסצ'ה סערה נוספת מבחינה פילוסופית על כך שיש הומוסקסואלים שמאמצים את הנטייה לצורך יצר מיני למרות שהם כלל לא נולדו כך ויש את אלה שמחפשים אהבת אמת ככל הנראה מחסך דמות אב והם אינם נכללים כחוטאים לדבריו. מאוחר יותר בנה ורסצ'ה אחוזה נוספת במיאמי ביץ', פלורידה, ועבר אליה עם בן זוגו אנטוניו ד'אמיקו, דוגמן ומעצב אופנה גם הוא. בבוקר 16 ביולי 1997, כאשר חזר לביתו במיאמי, נרצח ורסצ'ה ביריית אקדח על ידי אנדרו קונאנן (Andrew Cunanan), שהתאבד זמן קצר לאחר הרצח. הרקע לרצח לא היה ברור והוא עדיין בגדר תעלומה עד לימים אלה.
לאחר הירצחו המשיכו אחיו ואחותו לנהל את החברה, שמכירותיה רק גדלו מאז, ואחותו דונטלה ורסצ'ה הפכה למעצבת הראשית של החברה.
ורסצ'ה היה גם איש ברנז'ה המיודד עם סלבריטאים רבים בעולם מתחום התרבות והעסקים, כגון אלטון ג'ון, ג'ון בון-ג'ובי, מדונה, קלאודיה שיפר ואף נודע כידיד קרוב של הנסיכה דיאנה. לאחר מותו הקדיש אלטון ג'ון לוורסצ'ה את האלבום "The Big Picture".
תלמי יוסף (סיני)
תַּלְמי יוסף היה מושב ישראלי בחצי האי סיני. המושב, שהיה ממוקם בפתחת רפיח, סמוך לעיר ימית פונה בשנת 1982 עקב חתימת הסכמי קמפ דייוויד. המושב נקרא על שם יוסף ויץ.
ההקמה
המושב הוקם בשנת 1977 על ידי גרעין התיישבותי שכלל עולים מארצות הברית ומדרום אפריקה בעזרת תנועת האיחוד החקלאי. המושב נקרא על שם יוסף ויץ שהיה מראשי קרן קיימת לישראל וממנהלי מינהל מקרקעי ישראל. בשונה מנקודת התיישבות אחרות, כל משפחה מגרעין המתיישבים נדרשה לשלם עלויות הקמה בסך 15 אלף דולר, בין היתר בשל הרחבת בית המגורים של כל משפחה ל-108 מ"ר. מכיוון שהמושב התבסס על חקלאות, נשלחו העולים שבאו להקים את היישוב לאולפן צוחר שבחבל הבשור, ולהכשרה חקלאית בשדה ניצן שגם חבריו היו עולים אנגלו-סקסים. במקביל הכינה קרן קיימת לישראל 1,000 דונם חממות עבור המושב. החממות יועדו בעיקר לגידול עגבניות, מנגו ואבוקדו.
למרות אי הבהירות באזור עקב השיחות בין ישראל למצרים שדנו בפינוי סיני, החליטה הממשלה בינואר 1978 להמשיך בעבודת הקמת היישוב. בספטמבר של אותה השנה הצהירה הממשלה על פינוי ישובי ימית עקב החתימה על הסכמי קמפ דייוויד. גרעין המשפחות של היישוב, שמנה אז כבר כעשרות משפחות, 14 מהן מדרום אפריקה והשאר אנגלו-סכסיות, החליט לעזוב את האולפן בצוחר שם שהו ולעבור במהירות לביתם החדש במושב, זאת אף על פי שהמושב לא היה מחובר עדיין לרשתות המים, החשמל והביוב. גם כחודשיים לאחר מכן התושבים נותרו ללא תשתיות.
בניית היישוב הייתה אמורה להסתיים כבר ביוני 1978 אך עקב עיכובים ופיגורים בבנייה בניית היישוב לא הושלמה במלואה עד לפינויו.
הפינוי והמעבר לחבל שלום
בעקבות חתימת הסכם השלום בין ישראל למצרים, הייתה תלמי יוסף מהיישובים הראשונים שהגיעו לסיכום על מעבר משותף לחבל שלום אשר נמצא בסמוך לרצועת עזה וחצי האי סיני. בפברואר 1980 החלה הממשלה בהקמת המושב החדש לו הוקצו 15,000 דונם. רק המשפחות שהגיעו למושב בסיני לפני אוקטובר 1978 היו זכאיות לפיצויים. הקמת המושב בחבל שלום הותנתה במציאת 30 משפחות המעוניינות לעבור אליו. גיוס מספר זה של מתיישבים נתקל בקשיים מפני שהזכאים לפיצויים נדרשו לותר על הפיצויים אם יבקשו לעבור למושב בחבל שלום.
בספטמבר 1981 פלשו משפחות של אנשי גוש אמונים ל-15 בתים שננטשו על ידי המשפחות שעברו ליישוב החדוש בחבל שלום. אנשי גוש אמונים נערכו למאבק בפינוי, ולפי טענתם הם הוזמנו למושב על ידי תושבי המושב הנותרים. המשפחות הובלו על ידי אורי אליצור. הממשלה התלבטה אם לפנותן מיד או לחכות לפינוי הכללי של חבל ימית אך לא הצליחה להגיע לסיכום, לבסוף הוחלט לפנות את תלמי יוסף לאחר חג הפסח. בגלל קרבתה לגבול, תלמי יוסף הייתה לאחת מארבע נקודות מרכזיות בהן התרכזו מתנגדי הנסיגה מסיני יחד עם עצמונה (סיני), ימית וחצר אדר.
ב-4 במרץ 1982 פינה צה"ל 22 משפחות של המתנגדים שהתבצרו במקום, הפינוי נערך ללא אלימות, אולם המפונים שבו והתבצרו בו שוב. קבוצה של תשע נשים, בהובלת גאולה כהן עלתה ב-17 במרץ 1982 על גג של אחד הבתים והתבצרה עליו במשך מספר שבועות במטרה למנוע את הנסיגה. ב-4 באפריל 1982 ניתק הצבא את החשמל והמים ל-14 המשפחות שנותרו במקום וגם לקבוצת הנשים שעדיין התבצרה על גג אחד הבתים. ב-18 באפריל 1982 עדיין היו במושב 17 משפחות.
בשנת 1982 פונה המושב בחבל ימית למושב החדש שנקרא גם הוא תלמי יוסף. המושב החדש בחבל שלום קם והחל בגידול עגבניות לייצוא. מספר משפחות של עולים בחרו לא לעבור למושב החדש ולחזור לארצות מוצאם.
גד (אל)
גַּד הוא אל מזל שמי, המוזכר בכתבים עתיקים בארם וארצות ערב. מוזכר גם בספר ישעיהו בתור אל שעבדו יהודים בגלות בבל:. בין פרשני המקרא המסורתיים יש הקושרים את גד לאחד מן הכוכבים, ואף המזהים אותו עם כוכב הלכת צדק, לפי האטימולוגיה בערבית.
פירוש המילה גד, קרוב לחצייה או חריצה, קשור לתפיסה כי גורל האדם נחרץ. אמנם, אל הגורל השמי מזוהה כאל אחר בשם 'מני'.
ייתכן ויש לפרש את בחירתה של לאה בשמו של גד בן יעקב המורה על מזל טוב, בהקשר לאל גד:.
שתי ערים בארץ ישראל היו קרויות על שם האל גד: בעל-גד בבקעת הלבנון למרגלות החרמון ומגדל-גד בנחלת שבט יהודה. בנוסף, השם מוזכר ברמז בשמות המרגלים גדי וגדיאל, נציגי השבטים מנשה וזבולון. ייתכן שהשמות אינם רומזים לאל נפרד אלא משמשים בביטוי בתור תואר לאל חזק יותר, כלומר 'האל נותן המזל'.
האל מוכר גם מתוך השם התאופורי הכנעני "בדגד".
מיטשל (דקוטה הדרומית)
מיטשל (באנגלית: Mitchell) היא מושב המחוז של מחוז דוויסון בדקוטה הדרומית, ארצות הברית. על פי מפקד האוכלוסין של ארצות הברית של שנת 2010, בעיר התגוררו 15,254 תושבים. מיטשל היא חלק ממטרופולין מיטשל
אקלים
בעיר אקלים יבשתי, כמו רוב מערב תיכון ארצות הברית. החורפים בה קרים, קשים, ולעיתים מושלגים, והקיצים חמים ולעיתים לחים. הטמפרטורות הממוצעות בקיץ נעות בין 30 מעלות צלזיוס במהלך היום ועד ל-16 מעלות צלזיוס בלילה. הטמפרטורה הממוצעת במהלך היום בחורף היא 3- מעלות צלזיוס ו-15- בשעות הלילה. רוב המשקעים יורדים בחודשי הקיץ, והחודש בו יורדים הכי הרבה משקעים הוא חודש יוני, עם ממוצע של 89.4 מ"מ גשם. החודש היבש ביותר הוא ינואר, עם 11.9 מ"מ משקעים. העיר נמצאת בפרוזדור הטורנדו, כך שסופות רעמים וטורנדו יחסית שכיחות באזור זה.
דמוגרפיה
במפקד האוכלוסין משנת 2010 בעיר היו 15,254 אנשים, 6,696 משקי בית ו-3,641 משפחות. צפיפות האוכלוסייה הייתה 528.7 לקמ"ר. בעיר היו 7,120 יחידות דיור בצפיפות ממוצעת של 246.8 לקמ"ר. ההרכב הגזעי של העיר היה 93.6% לבן, 0.5% אפריקאים אמריקאים, 3.0% ילידים אמריקאים, 0.5% אסיה, 0.1% שמוצאם מאיים באוקיינוס השקט, 0.6% מגזעים אחרים אחרים, ו -1.8% משני גזעים או יותר. היספנים או לטינים מכל גזע היוו 1.7% מהאוכלוסייה.
בעיר היו 6,696 משקי בית, ב-26.4% מהם היו ילדים שגילם מתחת לגיל 18, 41.1% היו זוגות נשואים החיים יחד, 9.5% היו משק בית ללא נוכחות של בן זוג, 3.7% היו בעלי משק בית ללא נוכחות של בת זוג, 45.6% לא היו משפחות. 38.3% גרו לבדם ו-15.7% היו אנשים שגרים לבדם בגיל 65 ומעלה. גודל משק הבית הממוצע היה 2.16 וגודל המשפחה הממוצע היה 2.88.
הגיל החציוני בעיר היה 36.8 שנים. 22.6% מהתושבים היו מתחת לגיל 18; 12.5% היו בין הגילאים 18 ו-24; 22.8% היו בין 25 ל-44; 23.9% בין 45 ל-64; ו-18.2% היו בני 65 ומעלה. ההרכב המגדרי של העיר היה 48.8% גברים ו -52.2% נשים.
פט פלנגן
ג'ון פטריק "פט" פלנגן (אנגלית: John Patrick "Pat" Flanagan; 1891 בפרסטון - 31 באוגוסט 1917) היה כדורגלן אנגלי.
קריירה
פלנגן היה חלוץ שני שהחל את קריירת הנוער שלו בסטורברידג', ב-1908 הצטרף לנוריץ' סיטי, וכעבור שנה עבר לפולהאם. הוא לא הרבה לשחק בפולהאם, ובדצמבר 1910 הצטרף למועדון וולוויץ' ארסנל, שבדומה לפולהאם היה בבעלותו של הנרי נוריס. פלנגן ערך את הופעת הבכורה שלו ב-11 בפברואר 1911, ובמשך העונות הבאות הוא שיחק במרבית העמדות הקדמיות במערך המשחק של ארסנל.
באותה תקופה נאבק המועדון על מקומו בליגה, כאשר בעונת 1909/1910 הוא מסיים במקום ה-18 ובעונת 1912/1913 במקום ה-20, וכתוצאה ממיקום זה ירד ליגה; באותה עונה זכה פלנגן בתואר מלך השערים של ארסנל ביחד עם צ'ארלס לואיס. פלנגן הסתגל במהירות לסגנון המשחק של הליגה השנייה, ובעונת 1913/1914 הבקיע 12 שערי ליגה ושער אחד בגביע ה-FA, בעונה שהייתה הראשונה בתולדות המועדון באצטדיון הייבורי.
אולם, פלנגן איבד את מקומו בהרכב בסוף עונת 1914/1915, ובמשך שתי העונות הבאות לא שיחק הרבה. ב-1917 הוא החליט לפרוש בעקבות פציעה. בסך הכל הוא הבקיע 28 שערים ב-121 משחקי ליגה וגביע במדי ארסנל.
נענע
מאפיינים
הפרחים ערוכים בדורים כדוריים או כדוריים למחצה בחיק העלים או בשיבולים רצופות או מופסקות שאורכן גדול פי 5 עד 10 מרוחבן או בקרקפות בקצה הגבעול.
הפרחים דו-מיניים או נקביים, בעלי עטיף כפול, מאוחה עלים, והם זעירים ובגוונים של ארגמן או סגול אור לילך אור ורוד.
הגביע דמוי פעמון עד דמוי צינור, בעל 10 עד 13 עורקים בעל 5 שיניים שוות פחות או יותר או ערוכות בשתי שפות. לוע הגביע קירח או שעיר (חסום בטבעת שערות).
הכותרת כמעט נכונה או דו-שפתנית, דמוית משפך, בעלת צינור קצר, שאינו בולט מתוך הגביע, ו-4 אונות שוות פחות או יותר, לפעמים האונה העליונה גדולה מהאחרות או גם מפורצת.
האבקנים שמספרם 4 שווים באורכם. הזירים קירחים. לשכות המאבקים מקבילות זו לזו.
הפרי עשוי פרודות דמויי ביצה וחלקות.
שם הסוג
שם הסוג נקבע על פי המצוי בתלמוד ירושלמי:
על פי גיזרונו של השם, על פי הרווח בציבור וכפי שנקבע בעבר במונחי ועד הלשון; מינה הדקדוקי נקבה.
השם "נַעְנָע" ניתן לסוג Mentha sativa במילון "ילקוט הצמחים" (עמוד 27, הערה 452) משנת 1930 על סמך התלמוד הירושלמי (מעשר') ואושרר בשם "נַעֲנָע" במילון "צמחי ארץ ישראל – שמות המשפחות והסוגים" משנת 1946 בסעיף 576 בעמ' 31.
מנתול וחומרים אחרים בשמן האתרי
על העלים נמצאות בלוטות המכילות שמן ריחני, המכיל את החומר מנתול, המשמש ברפואה (בעיקר ברפואת השיניים), בארומתרפיה וכתבלין למזון - בעיקר בתעשיית התה והמשקאות, אם כי במטבח הבריטי משמשת המנטה (גם מִנְתָּה) גם לתיבול תבשילי בשר כבש וכקרם מילוי לשוקולד (כגון מוצרי אפטר אייט). השמן אתרי המופק מהנענע משמש בתעשיות הממתקים, משחות השיניים, הסבונים, הקוסמטיקה ואף ליקרים.
מולקולת המנתול פועלת על קצות תאים רגישים לטמפרטורה, ומגבירה את רגישותם לקור. זוהי מולקולה קטנה מסיסה בשומן (הידרופובית) כך שהיא יכולה לחדור דרך שכבת האפיתל של הלוע ולהגיע אל העצבים האחראים לתחושת החום והקור. אכילת מנתה או נענע בפה סגור לא תגרום תחושת "רעננות" אבל הקירור הקל שגורמת שאיפת אוויר לאחר שהמנתול יפעל על קצות העצבים יגרום תחושת קור עזה.
השמן האתרי אינו מכיל רק מנטול אלא עוד חומרים, ביניהם מתיל אצטט, מנטון, צינאול, לימונן, שצרופם מיניב את הארומה המיוחדת.
מנטה במיתולוגיה היוונית
לצמח המנטה שורשים גם במיתולוגיה היוונית. לפי הסיפורים, האדס אל השאול היה מצוי בקשר רומנטי עם נימפה בשם מינטה. אשתו של האדס, פרספונה, ידעה על הקשר ולא הייתה מרוצה ממנו, ולכן כישפה את הנימפה והפכה אותה לצמח תבלין מתקתק, המנטה. עוד מסופר כי היוונים הקדמונים היו מכסים את מתיהם בעלי מנטה, הן כדי למנוע ריחות רעים מהגופות הנרקבות והן לזכר הנימפה שהייתה מינטה ומה שאירע לה.
נענע כצמח מרפא
ברפואה העממית מקובל שימוש בחליטה של עלי נענע לטיפול בבחילות, קלקול קיבה, גזים ולמערכת העיכול בכלל, התקררות, חום וכאבי ראש. חליטה ממנתה לאחר הארוחה מקילה על צרבת, במיוחד בתקופת ההיריון.
מיני נענע בארץ ישראל
שני מינים מסופקים:
יסודות (כתב עת)
יסודות הוא כתב עת שפיט, היוצא לאור מטעם המחלקה להיסטוריה בצה"ל החל מ-2019. כתב העת נוסד במטרה להרחיב ולהעמיק את המחקר ההיסטורי על צה"ל, וכן לפרסם מחקרים רשמיים מטעם המחלקה להיסטוריה, אשר לא זכו לבמה עד ייסוד כתב עת זה. עורכו הראשון של כתב העת היה ד"ר אלי מיכלסון.
יין-יאנג
המושג יין - יאנג (בסינית מסורתית: 陰陽; בסינית מפושטת: 阴阳; בפין-יין: yīnyáng; בתו מחשב: ☯; מילולית: "הצד האפל והצד המואר של ההר") מתאר את שני הכוחות המנוגדים אך משלימים המצויים בכל הדברים ביקום. מקורו בפילוסופיה הסינית העתיקה והמטפיזיקה, בעיקר זו הדאואיסטית.
מושגים אלו משמשים במספר דתות ופילוסופיות סיניות, ביניהן הקונפוציאניזם, הדאואיזם והדת הסינית העממית. המושגים משמעותיים במיוחד בדאואיזם, זאת למרות שהמלים יין-יאנג מופיעות רק פעם אחת בדאו דה ג'ינג, אך הספר מלא בדוגמאות והבהרות רבות של "ההדדיות המשותפת". היין והיאנג מהווים אחד מהעקרונות הבסיסים של הרפואה הסינית המסורתית.
יין ויאנג הם תיאור של ניגודים משלימים ולא דבר מוחלט, מושלם או טהור. כל הפרדה חותכת בין שני תיאורים נוגדים אלה של יין ויאנג יראה בהיפוך גמור מנקודת מבט אחרת. הגדרת הניגודים נראית הגדרה של נוחיות. כוחות בטבע ברובם ניתנים לחלוקה של מרכיבים המציינים את מצב היין והיאנג שלהם, ובדרך כלל שני אלה נמצאים בתנועה ולא במצב מקובע ומוחלט.
משמעות המונחים
ליין והיאנג משמעויות רבות ורחבות. במשמעותם הפשוטה יאנג פירושו "הצד המואר של ההר" וכך הוא מתקשר ליום ולפעילויות יותר אקטיביות, לעומתו היין פירושו "הצד המוצל של ההר" וכך הוא מתקשר ללילה קיפאון. ניתן להשוות את היין והיאנג לגרף על ישר.
משמעות נוספת היין והיאנג בהקשר של רצף הזמן. שקיעת השמש היא יאנג ההופך ליין, ירח הוא יין מלא, אמצע הלילה הוא יין מלא וזריחה היא יין ההופך ליאנג, שמש הצהריים היא יאנג מלא. את רצף הזמן ניתן לבטא באמצעות השינויים העונתיים, רוחות השמים. דרום וקיץ הם יאנג מלא; מערב וסתיו הם יאנג ההופך ליין; צפון וחורף הם יין מלא, ומזרח ואביב הם יין ההופך ליאנג. המספרים העיקריים והמשניים עבור היין והיאנג הם עד 15.
היין והיאנג משמשים לעיתים קרובות כדרך לביטוי או כסימוכין של מחלה, תרבויות אסייתיות רבות מטפלות במחלות חום/קור או יובש/רטיבות בטיפול נגדי. לדוגמה תסמין יין, כמו התקררות יטופל באמצעות טיפולים יאנגיים, כמו למשל אוכל חם. תסמין יאנג, כמו עצבנות, יטופל באמצעות טיפולים ייניים למשל אוכל קר כמו פירות.
היין והיאנג יכולים גם לשמש לתיאור בתהליך השינויים בין השלבים השונים של המחזור ההתמרה (טְרַנְסְפוֹרְמַצְיָה). לדוגמה, מים קרים (יין) ניתן להרתיח כך שבסופו של תהליך הם יהיו רתוחים ויהפכו לאדים (יאנג).
דרך אחת לרשום את הסמלים של יין ויאנג היא קו מלא (יאנג) וקו מרוסק (יין), שאותו ניתן לחלק לארבע רמות של יין ויאנג. חלוקה נוספת תיצור שמונה טריגרמות (trigrams). טריגרמות אלו מופיעות, למשל, בדגל קוריאה הדרומית. דרך נוספת להראות את היין ויאנג היא הסמל המופיע בדף זה הנקרא טאיג'יטו (Taijitu; בסינית: 太極圖; המילה מורכבת משלוש מילים טאי ג'י טו בפירוש מילולי "תרשים של הבסיס העליון"). החלק שמרביתו לבן, הוא היאנג והחלק הכהה ברובו, הוא היין. אולם כל אחד מהם מכיל גרעין של השני. היין והיאנג חשובים במידה שווה, בשונה מהדואליזם האופייני של טוב ורע.
הגרעין השחור שבשטח יאנג מייצג את ה-"יו", כלומר מה שנראה לנו כקיים באופן גשמי. ה-"יו" מתקבל מבחירה בין יין ליאנג ("יין יאו יאנג"). הגרעין הלבן לעומת זאת מייצג את ה-"וו", כלומר את מה שנראה לנו כבלתי קיים באופן גשמי אבל הוא בעל משמעות בכל זאת. לדוגמה דברים בעלי קיום רוחני כמו "יופי" או "מוזיקה" הם "וו". ה-"וו" מתקבל מהרמוניה בין יין ליאנג ("יין הא יאנג"). המושג הסיני "הא" מייצג הרמוניה אבל גם "וגם" לוגי והוא מקביל ל-"איי" היפני.
תפישה זו נקראת יין יאנג, לא יאנג יין, רק משום שלראשון היגוי מועדף בסינית (ראו ערך מנדרינית תקנית), לסדר המלים אין שום משמעות תרבותית או פילוסופית.
עקרונות
כל דבר ניתן לתיאור הן כיין והן כיאנג.
הסמל בתרבות
סמל היין ויאנג נפוץ גם בתרבות המערב ומשמש כסמל פופולרי המוטבע על תכשיטים. גם בישראל נפוצות שרשראות עם סמל יין ויאנג ובני נוער רבים עונדים שרשראות אלו. במדינות מסוימות ישנן בריכות נוי בצורת יין ויאנג והן מאכלסות דגי קוי ואפילו שפמנונים.
דגלים
דגלים עם סמל ה"יין-יאנג":
יהודה בייליס
יהודה בייליס (19 בפברואר 1927 – 28 בפברואר 2022) היה יהודי שעבר את השואה כנער בגטו קובנה. פרסם את קורותיו בקובנה לפני הכיבוש הנאצי ולאחריו, בגטו קובנה, במסתור ובמחנה הריכוז דכאו בספר בשם "יודקה" שיצא לאור בשנת 2003 בהוצאת "אחוה". הספר נכתב על ידי הרב שמואל ברוך גנוט על בסיס יומניו של בייליס שנכתבו לאחר השואה ועל סמך ראיונות שערך עם בייליס. בשנת 2020 היה בין מדליקי המשואות בטקס יום הזיכרון לשואה ולגבורה ב"יד ושם".
ביוגרפיה
בייליס נולד ב-19 בפברואר 1927 בעיר קובנה שבליטא. אמו חנה נולדה בוורשה בירת פולין. היא למדה רפואת שיניים ועם בואה לקובנה, פתחה בה מרפאת שיניים. אביו אליעזר (בן דודו של מנחם מנדל בייליס) למד רפואה, ובפרוץ מלחמת העצמאות של ליטא (1918–1920) התנדב לצבא וזכה לעיטור גבורה עקב כך שהגן בגופו על מפקד גדוד ליטאי.
כתוצאה מהסכם ריבנטרופ–מולוטוב, עברה ליטא לידי הרוסים. בייליס היה בן 13 בזמן שנכנס הצבא האדום לליטא, והשליט בה, החל מיוני 1940, משטר סובייטי נוקשה. כתוצאה מהמהפך השלטוני, משפחתו האמידה נאלצה לוותר על כל רכושה, והוריו נהיו עובדי מדינה. בתקופה זו נתקל יהודה לראשונה בחייו בגילויי אנטישמיות בוטים מצד הליטאים ואף בסימני רצח, שתהפוך בשנים מאוחרות יותר כלי שרת של מדיניות "הפתרון הסופי לבעיה היהודית" באירופה. מצד שני, הוא מתאר בספרו כי ילדותו המשיכה להיות באותה עת ילדות רגילה ומאושרת.
ב-22 ביוני 1941 כבשו הגרמנים את ליטא ומאז הותר דמם של היהודים. הגרמנים התחילו מיד בבידוד האוכלוסייה היהודית, כשהליטאים, כולל הפרטיזנים שיתפו עמם פעולה בתהליך כליאת היהודים בגטאות, בפעולות השיטור וכן במעשי הרצח בפורט התשיעי, של עשרות אלפים מיהודי העיר וקבורתם בקברי אחים. בספר מתוארים צעדי ההשפלה, ההגבלות ופעולות הרג שעשו הן הגרמנים והן הליטאים בתקופת התחלת הכיבוש הגרמני. מתוארות הרציחות, בהתחלה של חולי הנפש, הנכים, החולים ואנשים משולי החברה, ולאחר מכן של קבוצות יהודים, הן בפורט השביעי והן בפורט התשיעי.
ב-11 ביולי 1941 התפרסם צו המורה לכל יהודי קובנה, כי עליהם לעבור לגטו שהוקם ברובע וילאמפולה (גטו קובנה שכונה "סלובודקה" ביידיש). בספר מתואר תהליך בחירתו של ד"ר אלחנן אלקס לתפקיד "ראש היהודים" ב"מועצת הזקנים" (אלטסטנראט), מתוארים חיי הנוער שהתרכזו סביב תנועות הנוער.
במאי 1943 חזר לגטו, בעקבות געגועיו והקושי של המשפחה להסתירו, אולם הוא הצליח לצאת ולהיכנס לצורך מסחר בשוק השחור. תכונה זו משכה את תשומת לבם של אנשי המחתרת, והם השתמשו בו להצלת 22 תינוקות יהודים. בייליס מתאר בספרו כיצד, בסיועו של חסיד אומות העולם, הכומר יעקובאוסקאס סטניסלובס, הצליח להבריח 22 תינוקות יהודים מהגטו למנזר בצד החופשי. על פעולה זו, קיבל יהודה שנים לאחר מכן את "עיטור ההצלה" מידיו של נשיא ליטא.
ביוני 1944 נשלח בייליס למחנה הריכוז דכאו בגרמניה. הוא הצליח לשרוד גם את מחנה העבודה לנדסברג 1 ומחנה הריכוז קאופרינג 4, שהיו מסונפים למחנה הריכוז דכאו.
בתום המלחמה נותר יהודה בייליס יחיד מכל משפחתו. הוא עלה לארץ ישראל באוניית המעפילים אח"י וג'ווד, הצטרף לאצ"ל, השתתף בקרבות מלחמת העצמאות בגדוד 21 של חטיבת כרמלי, נפצע באחד הקרבות והמשיך לשרת בהתנדבות במילואים עד וכולל מלחמת לבנון הראשונה. יהודה עבד בחברת "סולל בונה" עד צאתו לגמלאות.
ספרו האוטוביוגרפי תורגם לליטאית, לאנגלית ולגרמנית. על בסיס הספר בעברית כתב בייליס ספר נוסף בליטאית המיועד לבני נוער ליטאים הרחוקים מיהדות ומהשואה, בו ההקדמה ההיסטורית ארוכה יותר, נוספו צילומי תעודות ומסמכים בליטאית והתווספו פרקים על יהדות. הוא ליווה משלחות נוער לפולין כאיש עדות והוזמן במשך שנים לליטא להופיע בפני תלמידים ולספר את סיפורו.
בייליס נפטר ב-28 בפברואר 2022. הותיר אחריו שתי בנות, נכדים ונינים.
אוניברסיטת וושינגטון בסנט לואיס
אוניברסיטת וושינגטון בסנט לואיס (באנגלית: Washington University in St. Louis) היא אוניברסיטת מחקר פרטית הממוקמת בסנט לואיס, מיזורי, ארצות הברית. מוסד הלימודים הוקם בשנת 1853 על ידי ויליאם גרינליף אליוט וואיימן קראו. הוא נקרא בתחילה "סמינר אליוט" (Eliot Seminary) ובשנת 1857 שונה השם ל"אוניברסיטת וושינגטון" לכבודו של נשיא ארצות הברית הראשון, ג'ורג' וושינגטון.
האוניברסיטה נמנית עם מוסדות הלימוד והמחקר המובילים בעולם. ב-2019 דורגה האוניברסיטה כ-22 בעולם, לפי הדירוג האקדמי של האוניברסיטאות בעולם על ידי אוניברסיטת ג'יאו טונג שאנגחאי. היא מושכת סטודנטים מכל רחבי ארצות הברית ומלמעלה ממאה מדינות ברחבי העולם. 15,155 סטודנטים לומדים לתארים שונים באוניברסיטה.
מחלקות אקדמיות
המחלקות האקדמיות של האוניברסיטה כוללות :
קמפוסים
לאוניברסיטה מספר קמפוסים בעיר סנט לואיס או בקרבתה :
זוכי פרס נובל
בין בוגרי וחוקרי האוניברסיטה נכללים זוכי פרס נובל :
חמצן דו-חנקני
חמצן דו־חנקני (Nitrous oxide נייטרוס אוקסיד, קרוי גם גז צחוק) הוא גז לא דליק שנוסחתו הכימית N2O, בעל קשר קוולנטי כפול בין האטום המרכזי (חנקן) לבין חמצן, וקשר קוולנטי כפול בין החנקן לבין החנקן השני.
חומר הרדמה בשימוש רפואי
משמש בחדרי ניתוח להרדמה כללית וכן ברפואת שיניים ורפואת ילדים הוא משמש כסם הרגעה (הגורם להרגשת אופוריה). חמצן דו חנקני מוכר כחומר הרדמה בעולם הרפואה מאז 1868 ונעשה בו שימוש ברפואת שיניים, חדרי ניתוח, חדרי לידה ועוד. "גז הצחוק" הוא תערובת של חמצן נקי וחמצן דו חנקני נשאף מתוך מסכה המונחת על אפו של המטופל ובמינונים נמוכים הוא בטוח לשימוש. השפעתו של N2O מרגיעה את הכאב באופן מיידי והגז מתנדף במהירות מהגוף וממחזור הדם, ועל כן הוא נחשב לפתרון מיטבי, לעומת האופציות החלופיות, כאמצעי הרגעה בעת הטיפול, במיוחד עבור ילדים. גז צחוק הוא חומר מסוכן, שאמור להיצרך בפיקוח רופא בלבד. בכמויות גדולות, הסם גורם לנזק מוחי ואף למוות. בחול המועד סוכות 2010, מתו בישראל שני בני נוער משאיפת גז צחוק בכמויות גדולות. מינואר 2006 קובעות תקנות הרוקחים בישראל כי אין לייצר, לייבא או לשווק את החומר ללא היתר מראש ממשרד הבריאות; עונשו המקסימלי של העובר על תקנות אלה הוא קנס ומאסר של עד 6 חודשים. למרות זאת, הסם מופץ לעיתים לצריכה, במסיבות, בתוך בלונים.
שימושים אחרים
חמצן דו־חנקני משמש גם כחומר משפר בעירה במנועי מכוניות מרוץ ואופנועים, שם היא מכונה NOS - Nitro Oxygen System (מערכת חנקן וחמצן) או "נייטרוס". הוספתה לחלל השריפה משחררת כמות חמצן גדולה המשפרת את הבעירה במנועי בעירה פנימית ומעלה את תפוקתם באופן רגעי. שימוש זה בחמצן דו־חנקני מופיע באופן תדיר בסדרת סרטי מהיר ועצבני. כמו כן הוא משמש כחומר עזר להקצפה במאפיות ובתרסיסי קצפת מוכנה. מספר E של החומר כתוסף מזון הוא E942.
השפעה סביבתית
חמצן דו-חנקני נמצא באופן טבעי באטמוספירה, אך האדם גורם לתפוצה רחבה יותר של הגז, בעיקר בעקבות שימוש בדשנים מבוססי חנקן לצורכי חקלאות וכן בעקבות שריפה של סוגי דלק מסוימים ותהליך הייצור של חומצה חנקתית. לפי הערכות משנת 2010, כ-40% מכלל הפליטות של חמצן דו-חנקתי מגיעות מפעילות אנושית.
רמברנדטפליין
רמברנדטפליין (בהולנדית: Rembrandtplein – "כיכר רמברנדט") היא כיכר במרכז אמסטרדם שבהולנד, על שם הצייר רמברנדט ואן ריין.
הכיכר הוקמה במקום בו היה שוק חמאה. במהלך המאה ה-20 התפתחה לאתר בילויים וחיי לילה, ולאתר תיירות, וסביבה הוקמו מלונות ובתי קפה רבים. במרכז הכיכר ניצב פסל דמותו של רמברנדט.
משמר הלילה
בשנת 2006 מוקמו ליד פסלו של רמברנט 22 דמויות ברונזה, מעשה ידי הפסלים הרוסים אלכסנדר טארטיונוב ומיכאיל דרונוב, המציגות בתלת-ממד את הדמויות ביצירתו המפורסמת של רמברנדט "משמר הלילה" המוצגת ברייקסמוזיאום שבעיר. בשנת 2009 הדמויות הועברו לניו יורק, בשנת 2010 למוסקבה ובשנת 2011 לעיר אוריינבאום ברוסיה. ב-2012 הוחזרו הדמויות לכיכר.
אפאצ'י הייב
אפאצ'י הייב (תרגום: כוורת; באנגלית: Apache Hive) הוא פרויקט תוכנה של מחסן נתונים שנבנה על גבי האדופ ומאפשר שירותי סיכום נתונים, שאילתות, וניתוחים. הייב נותן ממשק מדמה SQL החושף ממשק לשאילתות על נתונים מאוחסנים על גבי בסיסי נתונים שונים ומערכות קבצים הנמצאים באינטגרציה עם האדופ. שאילתות SQL מסורתית חייבות להיות מיושמות בעזרת ממשק ה JAVA של MapReduce עבור יישומים הדורשים שאילתות על נתונים מבוזרים.
הייב מספק אבסטרקציה של SQL לאינטגרציה של שאילתות עם מאפייני SQL, הנקרא HiveQL לתוך שכבת הקוד (Java) ללא צורך למימוש השאילתות בממשק Java. מכיוון שמרבית ממחסני הנתונים משתמשים בשאילתות SQL הייב מאפשר הגירה של אפליקציות לשימוש בהאדופ.
הפיתוח הראשוני היה על ידי פייסבוק, אולם מאוחר יותר נכנס לשימוש ופיתוח על ידי חברות אחרות כגון נטפליקס ו FINRA. אמזון מתחזקת ענף של עץ הפיתוח של הייב הכלול בשירותי הרשת שלה, AWS.
תוכנית "ספירת מילים" ב HiveQL
תוכנית "ספירת מילים", מחשבת את מספר הפעמים שכל מילה מופיעה בקלט נתון. דוגמה לכתיבת תוכנית כזו ב HiveQL:
טען את הקובץ המפורט או הספרייה (במקרה שלנו "input") לתוך הטבלה. מציין שטבלת היעד שאליה הנתונים נטענים תיכתב מחדש, אחרת הנתונים יהיה "מתווספים" (appended).
יוצר טבלה בשם  עם שתי עמודות:   ו. שאילתה זו עובדת על פלט השאילתא הפנימית. שאילתה זו משמשת כדי לפצל את מילות הקלט לטבלה זמנית המכונה. כאשר  מקבץ את התוצאות בהתבסס על המפתחות שלהם. התוצאות של עמודת  מחזיקה את מספר המופעים של כל מילה בעמודת. לבסוף,  ממיין את  המילים לפי סדר האלף-בית.
קריית החינוך דרור
קריית חינוך ניסויית דרור היא בית ספר ביישוב בני דרור שבמועצה האזורית לב השרון. זהו בית הספר העל-יסודי הגדול ביותר במדינת ישראל. בית הספר הוקם בשנת 1995 על ידי המועצה האזורית ולומדים בו תלמידים בכיתות ז'-י"ב המגיעים מרחבי המועצה. בשנת 2020, למדו בבית הספר כ־2,700 תלמידים בכ־80 כיתות. בית הספר הוא "בית ספר בניהול עצמי" מאחר שהוא פועל בעצמאות תקציבית ותפעולית של צוותי ההוראה וההנהלה.
בשנת 2019 זכה בית הספר בפרס החינוך הארצי למוסדות החינוך המצטיינים בישראל מטעם משרד החינוך.
בית ספר לפיתוח מקצועי
בית הספר הוא גם "בית ספר לפיתוח מקצועי" (P.D.S - Professional Development School) כלומר: "בית ספר לפיתוח של מורים מתחילים", להמשך הפיתוח של מורים מנוסים ולמחקר ולפיתוח של מקצוע ההוראה, ונשען על שותפות משמעותית בין בית הספר לבין האקדמיה. עשרות סטודנטים להוראה, לייעוץ חינוכי, לפסיכולוגיה ולניהול ממכללת בית ברל, וכן סטודנטים לחינוך גופני ממכללת וינגייט – בלוויית המדריכים הפדגוגיים שלהם – משולבים יום בשבוע בחיי בית הספר. הם משתתפים בישיבות הצוותים המקצועיים ובתכנון מערכי הלמידה, מלמדים, חונכים תלמידים, יוזמים פעולות העשרה, ועוד. סגל המכללה משתתף בתכנון שנת הלימודים ב"דרור" ובהנחיית השתלמויות המתקיימות בבית הספר.
קהילת יהודי בקש
קהילת יהודי בקש (בהונגרית: Békés) נמצאת במחוז בקש, בחלקה הדרום-מזרחי של הונגריה, שבירתו העיר בקשצ'בה.
תקופת הפריחה
בעוד שבשנת 1836 רק 542 יהודים נספרו במחוז הרי שבשנת 1870 היו כבר 6255. מאמצע המאה ה-19 עד מלחמת העולם הראשונה הוקמו קהילות, נבנו בתי הכנסת היפים והגדולים ביותר של המחוז (בקשצ'בה, גיולה, אורושהזה, סגהאלום, סרווש, בקש, בטוניה, שרקד), והקימו גם מקוואות וחברות קדישא, בתי ספר ומוסדות ועמותות שונות לצדקה ולגמילות חסדים. תקופה זו היא תקופת התפתחות היהדות במחוז בקש ובסוף המאה היא כבר הייתה בשיא פריחתה.
מלחמת העולם הראשונה והאירועים הפוליטיים והכלכליים שלאחר מכן, מהפכת החרציות, הרפובליקה הסובייטית ההונגרית, הכיבוש הרומני, עשיית השלום שלאחר חוזה טריאנון, המשבר הכלכלי העולמי (1929), התפשטות האנטישמיות והנהגת חוקים (אנטי) יהודיים במיוחד הנומרוס קלאוזוס, החוק היהודי השני והחוק היהודי השלישי הביאו לשינויים משמעותיים בחיי יהדות הונגריה ושל יהודי המחוז. במהלך מהפכת החרציות, בעיקר בחלק הדרומי של המחוז, בטוטקומלוש, במזקובאצ'האזה - היישוב בו נולדה אמו של בני גנץ הרמטכ"ל ה-20 של צה"ל - במדגיישג'האזה וביישובים רבים אחרים, עסקים, חנויות ובתים של יהודים נבזזו במהלך פוגרומים, ובמקרה אחד היה גם רצח.
השואה
החוק היהודי הראשון הזניק את תהליך גיוס הגברים היהודים לשרות העבודה (עבודות כפייה לגברים יהודים עבור הצבא ההונגרי). התהליך נמשך בגירוש לאוקראינה והרג אלפי משפחות יהודיות חסרות אזרחות רשמית והסתיים באביב 1944 עם סגירתם, גירושם ורציחתם של יהודי המחוז ושל הונגריה כולה. יהודי מחוז בקש הועברו מ-18 גטאות במחוז דרך מחנות האיסוף-הריכוז בבקשצ'בה ובסולנוק למחנה ההשמדה אושוויץ ומחנה העבודה שטרסהוף. כ-5,000 יהודים ממחוז בקש נפלו גם הם קורבנות השואה.
אחרי המלחמה
חלק מאלפיים הניצולים היגרו לאחר המלחמה מהונגריה ורק מעטים נותרו במחוז בקש. כיום יש רק קהילה יהודית בבקשצ'בה. בשנת 2003–2004 נבנה שם בבית הכנסת החדש, מאחורי חורשת סצ'ני והאצטדיון ב"רחוב בית החולים".
זיכרון השואה
טקס זיכרון השואה מתקיים מדי שנה בבקשצ'בה, אורושהאזה, גיולה, סרווש, טוטקומלוש ודובוז. בטוטקומלוש בכיכר הראשית של העיר קיימת אנדרטה לזכר היהודים בני העיר שנספו בשואה, אנדרטה שנחנכה בשנת 2004.
הזכרונות שנותרו
יותר ממחצית הזכרונות היהודים למיניהם שנבנו נהרסו. בתי כנסת בעלי ערך אדריכלי ואמנותי (בקשצ'בה, גיולה, בקש אורושהאזה, פיזשדיארמט), בתי תפילה, בתי ספר, רכוש קהילתי כמו מקוואות, בתי קברות, בתי לוויות, לוחות הזיכרון והמונומנטים אחרים מעטים נותרו לדורות הבאים.
פטרובסק-זבאיקלסקי
היסטוריה
היישוב הוקם בשנת 1789 ונקרא בשם פיטרובסקי זאבוד (רוסית:  Петровский Завод, מפעל פיטרובסקי). רק בשנת 1926 ניתנו ליישוב מעמד של עיר ושמו הנוכחי. העיר ממוקמת באזור מכרות ברזל, וכתוצאה מכן התפתחה סביב מפעל מקומי לעיבוד מתכת זו. מתחילתו היישוב ומכלל אוכלוסייתו הורכב מאסירים פוליטיים ופליליים, צוות סוהר ואיכרים רוסיים ובורייטים שסיפקו את הראשונים. משנת 1833 עד שנת 1839 71 דצמבריסטים עבדו בעיר. אלכסנדר פושקין, המשורר הרוסי הגדול, כתב את השיר "במעמקי עופרות סיביר" ("Во глубине сибирских руд") על חייהם של חבריו ביישוב. היום ישנו מוזיאון לכבודם ומספר מבתיהם עוד קיימים בשכונה עתיקה.
בשנת 1940 נבנה בית זיקוק חדש ומתקדם. בשנות ה-90 שליש מהאוכלוסייה עזב את העיר כתוצאת שפל כלכלי חמור.
מוזאומפליין
מוזאומפליין (בהולנדית: Museumplein - "כיכר המוזיאון" או "כיכר המוזיאונים") היא כיכר באמסטרדם שבהולנד, הקרויה על שם המוזיאונים המצויים סביבה: הרייקסמוזאום, מוזיאון ואן גוך, מוזיאון סטדלייק ומוזיאון יהלום.
הכיכר כוללת שטח ירוק נרחב המשמש למופעים, הפגנות, ירידים, ואירועים ציבוריים.
בכיכר בריכה אשר בחודשי החורף הופכת לאתר החלקה על הקרח.
אליפות צרפת הפתוחה 2001
אליפות צרפת הפתוחה 2001 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-28 במאי והסתיימו ב-10 ביוני. זו הייתה האליפות ה-100 מאז ייסודה.
הפרסים
סך הפרסים היה 3,745 אלף $.
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
מנצח תחרות 2000 גוסטבו קוורטן נפגש במשחק הגמר עם אלכס קורג'ה  וניצח ב-4 מערכות.
תחרות הנשים
בתחרות הנשים השתתפו 128 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:
מנצחת תחרות 2000 מרי פירס לא השתתפה בתחרות. במשחק הגמר ג'ניפר קפריאטי נפגשה עם קים קלייסטרס  וניצחה ב-3 מערכות. באותה שנה היא ניצחה גם באליפות אוסטרליה הפתוחה.
תחרות זוגות גברים
בתחרות השתתפו 64 זוגות. להלן הזוגות שקיבלו דירוג:
מזוג מנצחי תחרות 2000 רק טוד וודברידג' השתתף בתחרות. מאהש בהופאטי לאנדר פאיס, מנצחי תחרות 1999 שלא היו מדורגים בתחרות זו, נפגשו במשחק הגמר עם פטר פאלה ופאבל ויזנר וניצחו בשתי מערכות.
תחרות זוגות נשים
בתחרות השתתפו 64 זוגות. להלן הזוגות החזקות שזכו בדירוג:
מנצחות תחרות 2000 מרטינה הינגיס ומרי פירס  לא השתתפו בתחרות. במשחק הגמר וירחיניה רואנו פסקואל ופאולה סוארס  נפגשו עם ילנה דוקיץ'  וקונצ'יטה מרטינס  וניצחו בשתי מערכות.
תחרות זוגות מעורבים
בתחרות השתתפו 32 זוגות. להלן הזוגות שזכו בדירוג:
מזוג נצחי תחרות 2000 רק דייוויד אדמס השתתף בתחרות. במשחק הגמר נפגשו זוגות לא מדורגים. וירחיניה רואנו פסקואל ותומאס קרבונל נפגשו עם פאולה סוארס  וז'יימה אונסינס  וניצחו בשתי מערכות.
ישראל ברולאן גארוס
הראל לוי השתתף בתחרות הגברים. בסיבוב הראשון הוא ניצח את ביירון בלק מזימבבואה. בסיבוב השני הוא נפצע ופרש במהלך המערכה השנייה.
אנה סמשנובה השתתפה בתחרות הנשים. בסיבוב הראשון היא הפסידה לטניסאית מסלובקיה בשתי מערכות.
אייל רן לצד נועם בר שיחקו בתחרות זוגות הגברים. הם הודחו בסיבוב הראשון.
Rdesktop
rdesktop הוא יישום המאפשר חיבור גרפי אל שולחן עובדה מרוחק. היישום מבוסס קוד פתוח ונכתב בשפת C.
יישום זה פותח על מנת לסייע למשתמשי Linux בהתחברות מרוחקת אל מערכת הפעלה חלונות מבית מיקרוסופט וכמו כן זמין להורדה במערכות הפעלה שונות: Linux, Windows, BSD.
לחיבור בעזרת Rdesktop מספר מאפיינים:
השימוש הסטנדרטי בתוכנה בעזרת שם משתמש בלבד, יתבצע כדלקמן:
השימוש הסטנדרטי בתוכנה בעזרת שם משתמש וסיסמה, יתבצע כדלקמן:
יישומים נוספים
להלן מספר יישומים נוספים המאפשרים חיבור גרפי אל שולחן עובדה מרוחק:
ג'ינייט צ'אקיר
ג'ינייט צ'אקיר (בטורקית: Cüneyt Çakır; נולד ב-23 בנובמבר 1976) הוא שופט כדורגל טורקי. משמש כשופט משחקים בטורקיה, וכן במסגרות משחקים של אופ"א ופיפ"א. שפט בגמר אליפות העולם לקבוצות 2012 ובגמר ליגת האלופות 2015, ובחצי גמר מונדיאל 2018.
קריירת שיפוט
צ'אקיר שפט בשני משחקים באליפות אירופה עד גיל 17 בשנת 2007. הוא שפט גם בשני משחקים במסגרת מוקדמות יורו 2008. בדצמבר 2008 שפט במשחק שלב הבתים בגביע אופ"א בין טוונטה לשאלקה. בעונת הוא שפט במשחק הגומלין בחצי הגמר של הליגה האירופית, בין פולהאם והמבורג. היה זה משחק אחד מבין שבעה שבהם שפט בליגה האירופית באותה עונה.
ב-29 בספטמבר 2010 שפט צ'אקיר לראשונה במשחק בליגת האלופות, כאשר היה השופט במשחק שלב הבתים בין רובין קאזאן וברצלונה. ב-3 בנובמבר הוא גם שפט את המשחק בין צ'לסי וספרטק מוסקבה.
ב-17 במרץ 2011 הוא שפט במשחק הליגה האירופית בשלב 32 האחרונות, שבו ניצחה מנצ'סטר סיטי 0-1 את דינמו קייב. במשחק זה הרחיק צ'אקיר את מריו באלוטלי ובסך הכל הוציא 8 כרטיסים צהובים. באוגוסט 2011 הוא שפט חמישה משחקים בגביע העולם עד גיל 20, כולל משחק חצי הגמר בין פורטוגל וצרפת.
ב-24 באפריל 2012 הוא שפט במשחק חצי גמר ליגת האלופות, בין ברצלונה וצ'לסי, שהתקיים בקאמפ נואו. באותו משחק הרחיק את ג'ון טרי במחצית הראשונה. ב-27 ביוני 2012 הוא שפט במשחק חצי גמר יורו 2012, שבו ניצחה את  2-4 בדו-קרב בעיטות עונשין, לאחר משחק ללא שערים. באותו משחק צ'אקיר הוציא 9 כרטיסים צהובים.
ב-16 בדצמבר 2012 צ'אקיר שפט במשחק גמר אליפות העולם לקבוצות 2012, שבו ניצחה קורינתיאנס 0-1 את צ'לסי.
צ'אקיר נבחר לסגל השופטים למונדיאל 2014. בטורניר זה הוא שפט במשחקי שלב הבתים בין ו ובין  ו. הוא גם שפט במשחק חצי הגמר בין ל, שבו ניצחה ארגנטינה 2–4 בדו-קרב בעיטות עונשין לאחר 120 דקות ללא שערים.
ב-6 ביוני 2015 שפט צ'אקיר בגמר ליגת האלופות 2015, בו ניצחה ברצלונה 1-3 את יובנטוס. ב-11 ביולי 2018 שפט צ'אקיר את משחק חצי גמר מונדיאל 2018 בו ניצחה 2-1 את  בהארכה ועלתה לגמר המונדיאל.
מחוץ לקריירת השיפוט שלו, צ'אקיר משמש כסוכן ביטוח.
הסכם זבורוב
הסכם זבורוב (בפולנית: Ugoda zborowska) הוא הסכם שביתת נשק בין הצבא הפולני לקוזקים ובעלי בריתם החאן של קרים, שנחתם בזבורוב, אשר ליד טרנופול ב-17 - 18 באוגוסט 1649.
ההסכם הכיר בהישגי הקוזקים במלחמת 1648–1649. הכנסייה האורתודוקסית הוכרה ככנסייה הדומיננטית באוקראינה, וכל התפקידים המינהליים יכלו לקבל רק אורתודוקסים, על פולין נאסר להחזיק צבא בשטחים שבשליטת הקוזקים וכן נאסר על יהודים להתיישב בהם. הובטחה חנינה לכל משתתפי המהומות, לקוזקים הותר להחזיק צבא של 40,000 איש. בוגדן חמלניצקי קיבל את העיר צ'יגירין כנחלתו.
למעשה לצד הפולני התנאים לא היו נוחים והם במתכוון הפרו את ההסכם מיד לאחר חתימתו. בשנה הבאה חודשו הקרבות באישורו של הסיים הפולני.
קודקוד (מותג)
קודקוד משחקי חברה בינלאומיים הוא מותג ישראלי של משחק וצעצועים המיוצרים ומשווקים על ידי חברת למדע תעשיות קלות בע"מ.
Ultraviolence (שיר)
Ultraviolence (בעברית: אולטרה אלימות) הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence. השיר יצא לאור ב-4 ביוני 2014, כסינגל מתוך האלבום וכשיר הנושא מתוכו.
קודקוד (מותג)
חברת למדע הוקמה בשנת 1978 על ידי אפרים הרצנו, מפתח משחק הרמיקוב, וכיום היא מנוהלת על ידי ילדיו, מיכה ומריאנה הרצנו. לחברה יש מפעל בערד שבו מועסקים 150 עובדים. במפעל מייצרת החברה משחקי קופסה ומשחקים המכילים רכיבים מפלסטיק. החברה מייצאת למעל 50 מדינות, כאשר יותר מ-90% מתוצרת המפעל מיועדת לייצוא.
Ultraviolence (שיר)
השיר הגיע למקום ה-70 במצעד הבילבורד הוט 100.
קודקוד (מותג)
קודקוד מייצרת ומשווקת בישראל את משחקי חברת הסברו תחת הסכם זיכיון משנת 2004, אך עוד בטרם העברת הזיכיון לייצור המשחקים, הייתה קודקוד הזכיינית לשיווק משחקי הסברו בישראל. עם משחקים אלה נמנים: מונופול, סיכון, והרמז, שטרם הסכם הזיכיון יובאו לישראל מאירלנד. מנגד, משווקת חברת הסברו בעולם את משחק הרמיקוב, שהוא המשחק הנמכר ביותר בעולם לאחר מונופול ושבץ-נא.
Ultraviolence (שיר)
רקע וכתיבה
השיר נכתב על ידי לנה דל ריי ביחד עם דניאל הית' והופק על ידי דן אוירבך שהפיק את הסינגל השלישי מתוך האלבום, "Brooklyn Baby". השיר הוא שיר בסגנון הרוק, אשר מאפיין שירים נוספים מתוך האלבום.
בסמוך לצאתו, עלה השיר לרשת הזרמת המדיה ספוטיפיי. נכון לפברואר 2021 צבר השיר למעלה מ-100 מיליון השמעות בפלטפורמה.
קבוע פלאנק
קבוע פלאנק (Planck) הוא קבוע פיזיקלי, בעל חשיבות במכניקת הקוונטים. הקבוע קרוי על שמו של הפיזיקאי הגרמני מקס פלאנק.
קבוע פלאנק תואר לראשונה כיחס הקבוע בין האנרגיה של פוטון והתדירות של הגל האלקטרומגנטי אותו הוא יוצר.
הקבוע, המסומן באות h, שווה ל
הממדים של קבוע פלאנק הם אנרגיה כפול זמן, או תנע כפול מרחק. אלה הן גם היחידות של תנע זוויתי או של פעולה.
מקובל מאוד גם להגדיר את קבוע פלאנק המצומצם (שלעיתים נקרא קבוע דיראק) שמסומן \ \hbar (מבוטא h-bar) באופן הבא: שערכו הוא
במאי 2019 בהנחיית הלשכה הבינלאומית למידות ולמשקלות נכנסה לתוקף ב-SI ההגדרה החדשה של ערכו של קבוע פלאנק במונחים של קילוגרם, מטר ושנייה. על אף שמדובר על הגדרה של קבוע פלאנק, למעשה מדובר על הגדרה מחדש של הקילוגרם, שכן קבוע פלאנק הוא גודל פיזיקלי יסודי והמטר והשנייה מבוססים על גדלים פיזיקליים מוחלטים.
היסטוריה
הפיזיקאי הגרמני מקס פלאנק הציג את הקבוע הקרוי על שמו לראשונה ב־1900 כחלק מפתרון הבעיה של קרינת גוף שחור. פלאנק הניח אז לראשונה את הנחת הקוונטיזציה של האנרגיה של האור. על סמך הנחה זאת הניח אלברט איינשטיין ב־1905 שהאור גם פולט קוונט של אנרגיה, ופתר בעזרת הנחה זאת את בעיית התא הפוטואלקטרי. נילס בוהר היה הראשון להוסיף את ההנחה הזו לניסיון לבנות מודל המתאר את מבנה האטום (ראו: מודל האטום של בוהר).
בתרבות פופולרית
בסדרת הטלוויזיה "דברים מוזרים", נעשה שימוש ב קבוע פלאנק המצומצם כקוד עבור כספת.
דונלד ב. רדפורד
דונלד ברוס רדפורד (באנגלית: Donald Bruce Redford) הוא ארכאולוג ואגיפטולוג קנדי, פרופסור ללימודים קלאסיים באוניברסיטת המדינה של פנסילבניה.
קריירה אקדמית
רדפורד קיבל את התואר הראשון, השני והדוקטורט שלו באוניברסיטת מקגיל ובאוניברסיטת טורונטו בקנדה. בשנים 1969–1998 היה פרופסור חבר באוניברסיטת טורונטו. בשנת 1986 היה פרופסור אורח באוניברסיטת בן-גוריון בנגב בישראל. בשנת 1998 עבר לאוניברסיטת פנסילבניה בארצות הברית.
רדפורד ניהל מספר חפירות חשובות במצרים, בין השאר בכרנכ, במנדס ובנקרופוליס של תבאי. ביחד עם רעייתו סוזאן רדפורד, אף היא אגיפטולוגית, הוא מנהל את מיזם מקדש אחנתון.
מראשית הקריירה האקדמית שלו עסק גם בארכאולוגיה מקראית ובחקר המקרא.
דעות
עוד טען בספר כי כמעט כל שמות המקומות בסיפור יציאת מצרים המקראי משקפים מציאות של השושלת ה-26 בהיסטוריה של מצרים העתיקה, במאות ה-7 וה-6 לפנה"ס. עמדה זו פותחה והורחבה על ידי ישראל פינקלשטיין וניל אשר סילברמן בספרם ראשית ישראל.
המתנחל
המתנחל היא תוכנית דוקו-ריאליטי קומית/סאטירית שמשודרת החל מ-25 בדצמבר 2013. בין השנים 2013-2015 שודרה בערוץ 10, והחל מ-12 במרץ 2019 משודרת בערוץ 13.
ברנבורג
ברנבורג (בגרמנית: Bernburg) היא בירת מחוז זאלצלאנד שבמדינת סקסוניה-אנהלט שבגרמניה. העיר שוכנת על גדות הנהר במרחק של כ-30 קילומטרים במורד הזרם מהעיר האלה. על העיר חולשת המצודה הענקית הבנויה בסגנון הרנסאנס, ומשמשת כיום כמוזיאון.
המתנחל
תוכן
חנוך דאום מגיש התוכנית, מופיע כקואצ'ר בביתם של ידוענים במטרה לשפר את חייהם. הוא "מתנחל" בביתם למשך 48 שעות, על מנת לקדם את חייהם המדשדשים. דאום שאינו מאמן אישי מקצועי, חולק להם עצות כיצד לקדם את הקריירה שלהם תוך כדי הומור על גבם והומור עצמי. בתוכנית מרבה דאום לדבר על הפרעותיו, לדבר על חייו, ולשלב את משפחתו ואת ראש ממשלת ישראל, בנימין נתניהו, בחלק מן הפרקים.
ברנבורג
כנסיית סטפן הקדוש בכפר ולדאו (Waldau), שסופח לברנבורג ב-1871, מוזכרת לראשונה בשנת 964. בניין הכנסייה הנוכחי מתוארך לשנת 1150 לערך. אחד הקמפוסים של האוניברסיטה האזורית שוכן בברנבורג.
המתנחל
עונה ראשונה
העונה הראשונה עלתה ב-25 בדצמבר 2013 בערוץ 10. בעונה שודרו 11 פרקים. הפרק האחרון בעונה שודר ב-5 במרץ 2014.
ברנבורג
בתקופת השלטון הנאצי, במהלך מלחמת העולם השנייה שימש אחד מאגפי בית החולים המקומי לחולי נפש כמתקן של תוכנית T4 - אותנסיה, בה נרצחו כ-14,000 בני אדם.
המתנחל
עונה שנייה (עונת בחירות 2015)
העונה השנייה עלתה ב-8 בפברואר 2015 בערוץ 10. עונה זאת הייתה "עונת בחירות" בה התארח דאום רק אצל פוליטיקאים. בעונה שודרו 6 פרקים. הפרק האחרון בעונה שודר ב-15 במרץ 2015.
עונה שלישית (עונת בחירות 2019)
העונה השלישית צולמה בין ינואר לפברואר 2019. העונה עלתה ב-12 במרץ 2019 בערוץ 13, ונגמרה ב-4 באפריל 2019. עונה זו היא "עונת בחירות 2019" בה התארח דאום רק אצל פוליטיקאים. בעונה זאת היו 5 פרקים. העונה הזאת היא הראשונה ששודרה בערוץ 13, לאחר שעברה מערוץ 10 לערוץ 13 בעקבות מיזוג רשת וערוץ עשר.
ויגאן את'לטיק
מועדון הכדורגל ויגאן את'לטיק (באנגלית: Wigan Athletic Football Club) הוא מועדון כדורגל אנגלי מהעיר ויגאן שבצפון אנגליה, המשחק בפוטבול ליג הראשונה. המועדון עורך את משחקי הבית שלו באצטדיון DW, אותו הוא חולק עם קבוצת הרוגבי העירונית.
היסטוריה
ויגאן הוקמה בשנת 1932 בעקבות התפרקותה של קבוצת ויגאן בורו שנה קודם לכן. היה זה הניסיון החמישי להקים מועדון כדורגל בעיר ויגאן בעקבות התפרקותן של קבוצות ויגאן קאונטי, ויגאן יונייטד, ויגאן טאון וויגאן בורו.
עד לשנת 1978 שיחקה הקבוצה בליגות החובבניות באותה שנה העפילה הקבוצה לליגה הרביעית ובכך העפילה לראשונה אל הפוטבול ליג. 4 שנים לאחר שהתקבלה לפוטבל ליג העפילה וייגאן לראשונה בתולדותיה לליגה השלישית בה היא שיחקה 11 שנים ברציפות עד שבסיום עונת 93–1992 חזרה הקבוצה לליגה הרביעית.
4 שנים לאחר שירדה לליגה הרביעית חזרה ויגאן לליגה השלישית לאחר שסיימה ראשונה בליגה הרביעית והחל מעונתה השנייה הפכה לקבוצת צמרת שמנסה לעלות לליגת המשנה אך נכשלת.
בין השנים 1999–2001 העפילה ויגאן למשחקי הפלייאוף על ההעפלה לליגת המשנה כאשר בשנים 1999 ו 2001 היא הפסידה בחצי גמר הפלייאוף למנצ'סטר סיטי ורדינג בהתאמה ואילו בשנת 2000 היא העפילה לגמר הפלייאוף על ההעפלה לליגת המשנה אך נוצחה במשחק הגמר בידי ג'ילינגהאם כאשר עד לדקה ה 114 של ההארכה היא הוליכה 1–2 אך נוצחה לבסוף 2–3.
בסיום עונת 03–2002 העפילה ויגאן לראשונה בתולדותיה לליגת המשנה לאחר שזכתה באליפות הליגה השלישית עם 100 נקודות ליגה.
את עונתה הראשונה בליגת המשנה סיימה ויגאן במקום השביעי כאשר היא מפספסת ב 2 נקודות את הכרטיס למשחקי הפלייאוף על ההעפלה לפרמייר ליג. שנה מאוחר יותר העפילה ויגאן לראשונה בתולדותיה לפרמייר ליג לאחר שסיימה שנייה בליגת המשנה ואת עונתה הראשונה בפרמייר ליג סיימה במקום העשירי, המקום הגבוה בתולדותיה.
הייתה זאת עונתה היחידה של וויגאן בחלק העליון של הטבלה וכבר בעונתה הבאה היא נאבקה נגד הירידה תוך שהיא ניצלה במחזור הסיום בזכות ניצחון חוץ על שפילד יונייטד בקרב ראש בראש נגד הירידה כאשר ויגאן הייתה חייבת ניצחון ואילו שפילד יונייטד היה מספיק לה תיקו.
ב-11 במאי 2013 זכתה הקבוצה בגביע האנגלי לראשונה בתולדותיה כאשר ניצחה בגמר 0–1 את מנצ'סטר סיטי. 4 ימים לאחר שזכתה בגביע האנגלי נשרה וויגאן לליגת המשנה לאחר 8 עונות בפרמייר ליג לאחר הפסד לארסנל במחזור הלפני האחרון. הייתה זו הפעם הראשונה בממלכה בה קבוצה שירדה ליגה זכתה בגביע.
בזכות זכייתה בגביע האנגלי הקבוצה שיחקה בשלב הבתים של הליגה האירופית בעונת 2013/2014. הקבוצה הוגרלה לבית הכולל את הקבוצות רובין קאזאן, מריבור וזולטה ורכם. הקבוצה סיימה את הבית במקום האחרון עם 5 נקודות והודחה מהטורניר. בסיום עונת הקבוצה ירדה לליגה שלישית לאחר 12 עונות בהן שיחקה באחת משתי הליגות הראשונות.. בעונת 2015/2016 העפילה הקבוצה חזרה לליגה השנייה. בסיום עונת נשרה הקבוצה חזרה לליגה השלישית. ובסיום עונת העפילה הקבוצה חזרה לליגת המשנה. בסיום עונת 2019/2020, נשרה הקבוצה לפוטבול ליג הראשונה, אף על פי שלא סיימה באחד משלושת המקומות האחרונים עקב בעיות כלכליות, כתוצאה מהן, הורדו לקבוצה 12 נקודות והיא לא שרדה בליגה.
בסיום עונת 2021/2022 שבה הקבוצה לצ'מפיונשיפ, אך שבה לפוטבול ליג הראשונה בעונה שלאחר מכן.
חוסה לואיס קוארדה
חוסה לואיס קוארדה מרטינז (בספרדית: José Luis Cuerda; 18 בפברואר 1947, אַלְבָּסֶטֶה – 4 בפברואר 2020, מדריד) היה במאי, תסריטאי ומפיק של הקולנוע הספרדי.
כבמאי, סרטיו המצטיינים ביותר הם "לשון הפרפר", עיבוד לסיפור מאת מנואל ריבאס והטרילוגיה המכונה "סורורליזם", המורכבת מ"טוטאל ", "שחר שאינו מועט" ו"בשמיים כמו עלי אדמות". זהו, לדברי קוארדה עצמו, "טוויסט של המציאות שנותרה מציאות." הוא היה המפיק הראשון ובמידה רבה זה שגילה את במאי הקולנוע אלחנדרו אמנבר.
ביוגרפיה
בילדותו למד בסמינר, שם נשאר שלוש שנים. בבגרותו, הוא החל ללמוד משפטים, שאותם הפסיק כדי להפוך לטכנאי שידור וטלוויזיה. בשנת 1969 הוא עבד ב-TVE (הטלוויזיה הספרדית), שם השתתף בשידורי החדשות ובהמשך עבר לעריכת תוכניות תרבות. בשנת 1977 ביים לראשונה תוכניות מדע בדיוני עם העיבוד לטלוויזיה הספרדית של "המנהרה", המבוסס על הרומן מאת ארנסטו סאבטו.
בשנת 1977, ביים שוב עבור TVE את הסרט העלילתי "מאלה ראצ'ה" (Mala Racha), המבוסס על תסריט משלו. זהו סרט ייחודי, בעל עוצמה, דרמטי רגשי ומפתיע.
מחוץ לטלוויזיה, ב-1982 ביים את סרטו העלילתי הראשון "Pares y Nones", שמיצב אותו בין הבמאים בז'אנר שנקרא "הקומדיה של מדריד". בין 1985 ל-1989 עבד כמורה בפקולטה לאמנויות יפות באוניברסיטת סלמנקה.
סרטו הבא "היער הקסום" (1987) יציין בקריירה שלו צד חדש המאופיין במה שניתן לכנות "הומור אבסורדי".
שנה לאחר מכן, הופיעה העבודה שהציבה אותו כקולנוען מהשורה הראשונה, מלבד היותו שובר קופות: "Amanece, que no es poco" (1988).
עם "בשמיים כמו עלי אדמות" ("Así en el cielo como en la tierra", 1995) הושלמה סוג של טרילוגיה עם הומור אבסורדי כאלמנט משותף, שהחל עם סרט הטלוויזיה משנות ה-80, "טוטאל".
בסרט "לשון הפרפר" (1999) הוא מציג רכות ובאותו הזמן את במצב הקשה בזמן מלחמת האזרחים בספרד מנקודת מבט של מערכת היחסים בין ילד והמורה שלו.
הוא הצליח בתפקידו כמפיק סרטים, ועשה זאת בכמה מסרטיו שלו, ובשלושה מסרטיו העלילתיים הראשונים של הבמאי הספרדי אלחנדרו אמנבר ("תזה", "פקח את עיניך" ו"האחרים"); בנוסף היה גם התסריטאי של מרבית הפקותיו מאחורי הקלעים. לטלוויזיה ביים בשנת 1977 את העונה השנייה של הסדרה הקומית Makinavaja.
בסוף 2017 החל בצילום הסרט "Time After", שהוקרן בבכורה ב־28 בדצמבר 2018.
ניהול גרסאות
ניהול גרסאות (revision control ,version control או source control) משמעו מעקב אחר גרסאות מרובות של אותה יחידת מידע. מערכות ניהול גרסאות מאפשרות עבודה במקביל של מספר אנשים על אותו הפרויקט באופן יעיל.
לרוב, שימוש בניהול גרסאות נעשה בהנדסה, בניית אתרי אינטרנט ובפיתוח תוכנה לניהול פיתוח מתמשך של פרויקטים דיגיטליים, דוגמת קוד מקור של יישום, משאב מערכת אמנותי דוגמת תרשים או דגם אלקטרוני, ומידע קריטי אחר שהעבודה עליו עשויה להתבצע בידי צוות אנשים ולאורך זמן. שינויים במסמכים אלו מזוהים באמצעות קידומת מספרית או קוד תווי אחר, המקושרים לגרסה, ונקראים "מספר גרסה", או פשוט "גרסה". כל גרסה מקושרת היסטורית לאדם שביצע את השינוי. במודל פשוט של ניהול גרסאות, המהדורה הראשונית של הפרויקט תמוספר כגרסה "1". כאשר מבוצע השינוי הראשון, מקודם מספר הגרסה ל-"2", וכן הלאה.
כיום, בפיתוח תוכנה, מערכות ניהול גרסאות מצויות כמעט בכל פרויקט של פיתוח תוכנה, כאשר מערכת ניהול הגרסאות הפופולרית ביותר היא גיט.
מערכת מדיה ויקי, המשמשת ליצירה של מאגרי טקסט, מספקת ניהול שינויים מפורט: כל הגרסאות של כל מסמך נשמרות במאגר נתונים מרכזי, כולל השעה המדויקת שבה נוצרה כל גרסה וזיהוי היוצר. כך ניתן לעקוב אחר ההבדלים בין גרסה לגרסה ואחרי מי שאחראי להן.
סקירה
ניהול גרסאות בתחום ההנדסה פותח מתוך תהליכים פורמליים, שמבוססים על מעקב אחר גרסאות של שרטוטים טכניים. במשתמע, הייתה בבקרה זו היכולת לחזור לכל מצב קודם של העיצוב, למקרים שבהם שלב מתקדם של העיצוב נתקל במבוי סתום או מבוטל מכל סיבה שהיא. באופן דומה, בהנדסת תוכנה, ניהול גרסאות הוא כל פרקטיקה, שעוקבת ומאפשרת בקרה על השינויים שנעשים בקוד המקור. מפתחי תוכנה משתמשים לעיתים בבקרת גרסאות להחזקת תיעוד וקובצי קונפיגורציה, בנוסף לקוד מקור. בתאוריה, ניהול גרסאות עשוי להיות מיושם עבור כל סוג של תיעוד מידע. בפועל, הטכניקות והכלים המתוחכמים ביותר לניהול גרסאות כמעט ולא שימשו מחוץ לתחום פיתוח התוכנה, אף על פי שיכלו לספק יתרונות גם בתחומים רבים אחרים. עם זאת, הם מתחילים להיכנס לשימוש לשם מעקב אלקטרוני אחר שינויים בקובצי CAD, בהחליפם יישום אלקטרוני "ידני" של ניהול גרסאות מסורתי.
כשתוכנה מפותחת ומופצת, לרוב נוצר מצב שבו גרסאות רבות של אותה התוכנה נמצאות בשימוש באתרים שונים, ושמפתחי התוכנה ממשיכים לעבוד במקביל על עדכונים ושדרוגים. באגים ושאר סוגיות הקשורות לתוכנה פעמים רבות קיימים רק בחלק מן הגרסאות. לכן, במטרה לאתר ולתקן באגים, חיונית עבור מנפה השגיאות היכולת לאחזר ולהריץ גרסאות שונות של התוכנה, וכך לקבוע באיזו גרסה/גרסאות הבעיה קיימת. אפשרי גם שיהיה צורך לפתח במקביל שתי גרסאות של תוכנה - לדוגמה, כאשר בגרסה אחת תוקנו הבאגים, אך חסרות בה תכונות חדשות, בעוד שבגרסה אחרת מצויות התכונות החדשות, אך הבאגים טרם תוקנו.
ברמה הפשוטה ביותר, מפתחים יכולים להחזיק עותקים כפולים של גרסאות שונות של התוכנה, ולמספר אותם כראוי. גישה פשוטה זו שימשה בפרויקטים רבים של תוכנה. שיטה זו יכולה לעבוד, אך היא לא יעילה, מצריכה משמעת עצמית רבה אצל חלק מהמפתחים, ופעמים רבות מובילה לשגיאות. כתוצאה מכך, פותחו מערכות שממכנות חלק מתהליכי ניהול הגרסאות או את כולם.
מודלי אחסון
במערכות פשוטות (RCS, מעקב אחר שינויים במסמכי Microsoft Word, ועוד) כל המידע נמצא במקום אחד. מערכות מורכבות יותר מאפשרות למשתמשים ממקומות שונים לעבוד (לרוב: במקביל) על המידע.
נעילת קובץ
ברוב הפרויקטים של פיתוח תוכנה, מספר מפתחים עובדים על תוכנה אחת באותו זמן. אם שני מפתחים מנסים לשנות את אותו קובץ באותו זמן, ללא כל שיטה לניהול גישה לקובץ, המפתחים עלולים לבטל זה את עבודתו של זה. רוב מערכות ניהול הגרסאות פותרות עניין זה באחת משתי דרכים:
במערכת ניהול גרסאות מבוזרות אין אפשרות לבדוק נעילה על הקובץ, ולכן כולן משתמשות במיזוג שינויים.
דחיסה
רוב תוכנות ניהול הגרסאות משתמשות בשיטת דחיסה המכונה "delta compression", השומרת רק את ההבדלים שנעשו בין גרסאות קבצים רציפות. דבר זה מאפשר נפח אחסון כולל קטן יותר של מאגר הגרסאות.
אוצר מילים שכיח
המאגר שבו נשמרים קובצי המידע ההיסטוריים והנוכחיים - לרוב בשרת. לעיתים משתמשים במילה depot (מחסן).
סוד האחד
סוד האחד הוא אלבום האולפן החמישי של הזמר הישראלי אדם. את האלבום הוציאה בשנת 1999 לאור, חודשים ספורים לאחר פרסום אדם – האוסף, חברת התקליטים הד ארצי, בפורמט תקליטור בקטלוג 64044. בדומה לאלבום האחרון של אדם, "הימים שאנחנו ביחד", אף שיר שנכלל ב"סוד אחד" נכנס למצעד הפזמונים השבועי של רשת ג'.